Diari Oficial de la Generalitat Valenciana


Sumari del DOGV 6631, del 17-10-2011 (2011/10552)

RESOLUCIÓ de 15 de juliol de 2011, de la secretària autonòmica d'Economia, Indústria i Comerç de la Conselleria d'Economia, Indústria i Comerç de la Generalitat, per la qual s'atorga autorització administrativa i aprovació del projecte d'execució a l'empresa Cogeneración Bañeres, SL, per a la modificació d'una central de cogeneració al terme municipal de Banyeres de Mariola. Expedients número ATREGI/2011/29/03 i ATVARI/2011/1/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10525


Data del document
:   15-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 15 de juliol de 2011, de la secretària autonòmica d'Economia, Indústria i Comerç de la Conselleria d'Economia, Indústria i Comerç de la Generalitat, per la qual s'atorga autorització administrativa i aprovació del projecte d'execució a l'empresa Cogeneración Bañeres, SL, per a la modificació d'una central de cogeneració al terme municipal de Banyeres de Mariola. Expedients número ATREGI/2011/29/03 i ATVARI/2011/1/03. [2011/10402]  
Vist l'expedient amb referència ATVARI/2011/1/03 incoat pel Servei Territorial d'Energia d'Alacant de la Conselleria d'Infraestructures i Transport, a instància de l'empresa Cogeneración Bañeres, SL, amb domicili a l'efecte de notificacions a 03462 Banyeres de Mariola, partida Camp de l'Or, s/n, província d'Alacant, relatiu a la sol·licitud de 14 de març de 2011, sobre autorització administrativa per a la limitació de potència d'evacuació de la central de cogeneració, ubicada en la partida Camp de l'Or, s/n del terme municipal de Banyeres de Mariola a la província d'Alacant, i el titular de la qual és l'empresa peticionària.  
  
Vist l'expedient amb referència ATREGI/2011/29/03 incoat pel Servei Territorial d'Energia d'Alacant de la Conselleria d'Infraestructures i Transport, a instància de l'empresa Cogeneración Bañeres, SL, relatiu a la sol·licitud de 31 de maig de 2011, sobre autorització administrativa i aprovació de projecte d'execució firmat per tècnic competent i datat el 27 de maig de 2011, per a la modificació de la central de cogeneració indicada en el paràgraf antecedent, ubicada en la partida Camp de l'Or, s/n del terme municipal de Banyeres de Mariola a la província d'Alacant, i el titular de la qual és l'empresa peticionària.  
  
Vist que la modificació sol·licitada en l'expedient ATREGI/2011/29/03 consistix en la reducció de la potència nominal de la instal·lació, actualment de 6.000 kW, per a passar a 252 kW, així com reemplaçar el combustible utilitzat de fueloil i substituir-lo per gasoil.  
Vist que de conformitat amb el que s'ha previst en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la petició efectuada en l'expedient ATREGI/2011/29/03, i es va publicar el corresponent anunci en el Butlletí Oficial de la Província d'Alacant de data 9 de juny de 2011.  
Segons consta en l'expedient tramés no han sigut presentades al·legacions a la petició efectuada.  
Vist que consta en l'expedient informe de data 3 de juny de 2011 de la Direcció General de Gestió del Medi Natural de la Conselleria de Medi Ambient, Aigua, Urbanisme que, davant la consulta efectuada per l'empresa peticionària, manifesta que la modificació plantejada (reducció de potència de central de cogeneració) es troba emparada per la Declaració d'Impacte Ambiental de 8 d'octubre de 2003, que posteriorment va patir modificacions en data 1 de desembre de 2003, i està actualment vigent, i, per tant, no es considera necessari el sotmetiment a avaluació d'impacte ambiental de l'esmentada modificació, sempre que es desenvolupe d'acord amb el que s'ha indicat en l'escrit de remissió i sense perjudici de les autoritzacions que corresponga obtenir d'altres organismes, de conformitat amb la normativa sectorial que resulte aplicable.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha emés informe favorable sobre esta.  
Vist que la central de Cogeneración Bañeres, SL la modificació de la qual es pretén, disposa del número 107 d'inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, d'acord amb la Resolució de la Direcció General d'Indústria i Energia de la Conselleria d'Ocupació, Indústria i Comerç de data 27 de novembre de 2007, i es troba inclosa, d'acord amb el que s'ha establit en l'article 2n del vigent Reial Decret 661/2007, de 25 de maig, en el grup a.1.1.  
Vist que consta en l'expedient que la instal·lació la modificació de la qual se sol·licita i de conformitat amb la legislació que hi era aplicable es troba inscrita amb caràcter definitiu en el Registre Administratiu d'Instal·lacions de Producció de la Direcció General de Política Energètica i Mines, del Ministeri d'Indústria, Turisme i Comerç amb el RE-0286.  
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és la generació d'energia elèctrica i calor per al procés del cardatge de la fibra tèxtil en una fàbrica tèxtil.  
Atés que hi ha entre les sol·licituds presentades íntima connexió a efectes de la seua resolució, se'n procedix a l'acumulació, de conformitat amb el que s'ha disposat en l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que n'haja sigut la forma d'iniciació, podrà disposar la seua acumulació a altres amb les quals guarde identitat substancial o íntima connexió.  
En virtut de tot l'anterior i considerant complits els requisits que establix la normativa vigent, esta secretària autonòmica d'Economia, Indústria i Comerç, fent ús de les facultats que li atorga l'article 5, pel qual s'establix l'estructura orgànica bàsica de la Presidència i de les conselleries de la Generalitat, aprovat per Decret 75/2011, de 24 de juny, resol:  
  
Primer  
Atorgar autorització administrativa a l'empresa Cogeneración Bañeres, SL, per a la modificació d'una central de cogeneració ubicada a 03180 Banyeres de Mariola, partida Camp de l'Or, s/n, província d'Alacant -expedient ATREGI/2011/29/03- i deixar sense efecte l'expedient identificat com ATVARI/2011/1/03. Les característiques principals de la modificació autoritzada són les següents:  
- Reducció en la potència nominal de 6.000 kW existents a 252 kW, mitjançant motor Cummins de 252 kW de potència nominal a un règim normal de 1500 rpm, amb motor refrigerat per aigua de quatre cicles i sis cilindres en línia.  
- Equips de recuperació de calor en forma d'aigua calenta.  
- Combustible: canvi de gasoil de l'anterior instal·lació a utilització de fueloil en l'actual.  
- Pressupost: 35.000 euros.  
La present autorització s'atorga sense perjudici i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
  
Segon  
Aprovar el projecte d'execució, firmat per tècnic competent i datat en visat pel col·legi oficial corresponent en data 27 de maig de 2011, i sotmetre'ls a les condicions següents:  
1. Les obres s'hauran de fer d'acord amb el projecte presentat.  
  
2. El termini d'execució de l'obra serà de sis mesos des de la notificació de la present resolució. Amb anterioritat a l'acabament de l'esmentat termini, l'empresa autoritzada podrà sol·licitar-ne l'ampliació mitjançant sol·licitud motivada davant d'esta Secretaria Autonòmica d'Economia, Indústria i Comerç.   
3. El titular de la instal·lació notificarà per escrit al Servei Territorial d'Energia d'Alacant el començament dels treballs per a efectuar-ne inspeccions, en cas que es considere convenient.  
4. El titular donarà compte de l'acabament de les obres al Servei Territorial d'Energia d'Alacant, i adjuntarà un certificat tècnic de direcció i final d'obra subscrit per tècnic facultatiu competent, on s'acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques.  
  
5. L'administració deixarà sense efecte la present resolució, en qualsevol moment, en cas que s'observe l'incompliment de les condicions imposades per esta. En estos supòsits, l'administració, després del corresponent expedient previ, acordarà l'anul·lació de l'autorització amb totes les conseqüències d'ordre administratiu i civil que se'n deriven, segons les disposicions legals vigents.  
6. Es consideren reproduïts els condicionants mediambientals de la Declaració d'Impacte Ambiental de 8 d'octubre de 2003, modificada en data 1 de desembre de 2003 i dictada en l'expedient inicial de la instal·lació de cogeneració ubicada en la partida Camp de l'Or, s/n del terme municipal de Banyeres de Mariola a la província d'Alacant, i el titular de la qual és Cogeneración Bañeres, SL.  
La present resolució no és definitiva en via administrativa i contra esta podrà interposar-se recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 15 de juliol de 2011.- La secretària autonòmica d'Economia, Indústria i Comerç: Mar Casanova Llorens.